Ariel Winter

Ariel Winter Workman (født 28. januar 1998) er en amerikansk skuespiller. Hun er kendt for at spille Alex Dunphy i ABC's komedieserie Modern Family. Winter og hendes kolleger vandt fire Screen Actors Guild Awards i kategorien Outstanding Performance by an Ensemble in a Comedy Series. Hun lagde også stemme til den engelske udgave af figuren Sofia the First i Disney Junior-serien samt til Penny Peterson i animationsfilmen Mr. Peabody & Sherman fra 2014.

Opvækst 
Winter blev født i Fairfax, Virginia, den 28. januar 1998, som datter af Chrisoula (fødenavn Batistas) og Glenn Workman. Gennem hendes mor er hun af græsk afstamning og gennem hendes far tysk afstamning. Hun er den yngste i søskendeflokken, efter skuespillerne Shanelle Workman og Jimmy Workman.

Karriere 
Winter havde sit første job i underholdningsbranchen ved at være med i en Cool Whip-reklame i 2002, da hun var fire år. Hendes første tv-rolle var i et afsnit af Listen Up!, og fulgte her efter med optrædner i forskellige serier, Freddie, Monk, Bones, og ER.

Winter gik på Campbell Hall School i Los Angeles, hvorfra hun dimitterede i juni 2016. I april 2016 blev hun optaget på University of California, Los Angeles (UCLA) og var planlagt til at begynde på undervisning i efteråret 2016. Planerne blev dog ændret, da Winter d. 12. september 2016 bekendtgjorde, at hun først ville begynde på UCLA i efteråret 2017. Om hendes valg om at ville på college, forklarede hun: "Du skal have noget andet du kan. Jeg har altid været interesseret i jura, så det tror jeg bestemt vil være noget jeg vil holde af at læse og gå i skole for." I 2018 tog Winter en ubestemt pause fra UCLA for at fokusere på hendes skuespilsarbejde. I april 2019 deltog hun i We Day-eventet i Tacoma, Washington.

Fra 2007 lagde Winter i den engelske udgave af animerede børneserie Phineas og Ferb stemme til Gretchen, og dette frem til 2009, hvor hun fik rollen som Alex Dunphy i komedieserien Modern Family, som havde premiere i 2009 og kørte frem til 2020. Hun er sideløbende fortsat sit arbejde indenfor tegnefilm på tv, hvor hun har lagt stemme til Marina the Mermaid i Disney Juniors Jake and the Never Land Pirates. I 2012 blev Winter castet som Sofia, hovedrollen i den, dengang nytilkomne, Disney franchise Sofia the First. Showet havde premiere i januar 2013 på Disney Junior. 
I 2014 lagde hun stemme til Penny Peterson, Shermans først fjende og til slut ven, i DreamWorks Animations Mr. Peabody & Sherman. Hun medvirkede også med sin stemme i tegnefilm, bl.a. Disneys Bambi II og Blue Skys Ice Age: The Meltdown.

Winter har medvirket i flere spillefilm, her fremhæves især Kiss Kiss Bang Bang, Speed Racer, Duress og Opposite Day. Hun spillede også med i halloween-tv-filmen Fred 2: Night of the Living Fred. For hendes hovedrolle i filmen The Chaperone, blev hun i 2012 nomineret til en Young Artist Awards i kategorien "Best Actress in a Motion Picture".

Privatliv 
I oktober 2012 blev Winters søster Shanelle Workman udpeget som den da 14-årige Winters værge, på baggrund af anklager om at deres mor havde mishandlet dem psykisk og følelsesmæssigt. Den. 5. maj 2014 gjorde retten Workman til permanent værge og fjernede hermed Winter fra hendes mors værgemål. Deres mor udtalte senere, at "familien er kommet videre fra konflikten". Den 15. maj 2015 offentliggjorde Winter på Twitter, at hun var officielt myndiggjort til trods for sine kun 17 år.

I juni 2015 fik Winter en brystformindskelse på grund af flere år med gener fra en stor barm siden en tidlig alder. Winter er medlem af den græsk-ortodokse kirke.

Undervejs i indspilningen af Modern Family, florerede der rygter om Winter havde et forhold til seriekollegaen, Nolan Gould. Dette især efter Gould i 2016 lagde et feriebillede op på Instagram med Winter på. Begge har dog afkræftet rygterne og Winter har efterfølgende sagt, at Gould og hun er meget meget tætte, men ser hinanden som søskende og bedstevenner. Winter har siden 2020 været kæreste med skuespilleren Luke Benward. De havde været venner længe inden og Winter har udtalt, at overgangen fra venner til kærester var særlig, men nu ser hun deres fortid som venner, som en stor velsignelse.

Filmografi

Film

Tv

Videospil

Priser og nomineringer

Priser for stemmeroller

Referencer

Eksterne henvisninger 
 

Skuespillere fra USA